เงินบาทเปิดตลาด 32.17/19 บาท
ธนาคารซีไอเอ็มบีไทย รายงาน เงินบาทเปิดเช้า 32.17/19&nbsp; บาทต่อดอลล่าร์ ใกล้เคียงปิดตลาดวานนี้
22 เม.ย. 2553

ธนาคารซีไอเอ็มบีไทย รายงาน เงินบาทเปิดเช้า 32.17/19  บาทต่อดอลล่าร์ ใกล้เคียงปิดตลาดวานนี้
นักบริหารเงินธนาคารซีไอเอ็มบีไทย กล่าวว่า เช้านี้เงินบาทเปิดตลาดที่ระดับ 32.17/19 บาท/ดอลลาร์ ใกล้เคียงกับตอนปิดตลาดเมื่อเย็นวานนี้ ที่อ่อนค่ามา โดยล่าสุดเงินบาทก็ยังเคลื่อนไหวแคบๆอยู่ในระดับนี้ 
สำหรับค่าเงินสกุลต่างประเทศที่สำคัญ ค่าเงินเยนเปิดตลาดที่ระดับ 92.77/80 เยน/ดอลลาร์ ส่วนค่าเงินยูโรเปิดที่ระดับ 1.3375/3380 ดอลลาร์/ยูโร
นักบริหารเงิน กล่าวว่า ช่วงนี้ตลาดให้ความสำคัญกับประเด็นสถานการณ์ทางการเมืองในประเทศ ส่วนตัวเลขเศรษฐกิจอย่างตัวเลขการส่งออก คาดว่าไม่น่าจะมีผลอะไรต่อตลาดเงินเท่าไหร่ ส่วนปัจจัยต่างประเทศ ยังคงเป็นเรื่องเดิมๆ ของทางโซนยุโรป โกลด์แมน แซคส์
รวมถึงการรายงานตัวเลขเศรษฐกิจประจำสัปดาห์ของสหรัฐฯ ซึ่งคืนนี้มี กระทรวงแรงงานสหรัฐรายงานจำนวนผู้ขอรับสวัสดิการว่างงานรายสัปดาห์, กระทรวงแรงงานสหรัฐเปิดเผยดัชนีราคาผู้ผลิต (PPI) เดือนมี.ค. และ สมาคมนายหน้าอสังหาริมทรัพย์แห่งชาติรายงานยอดขายบ้านมือสองเดือนมี.ค.  
ทั้งนี้ คาดว่ากรอบเงินบาทคงจะเคลื่อนไหวในกรอบ 32.10-32.20 บาท/ดอลลาร์